ai4bharat/Pralekha huggingface dataset:
పార్లమెంటరీ వ్యవహారాలు
పార్లమెంట్ బడ్జెటు సమావేశాల అంశంపై ఏర్పాటైన అఖిలపక్ష సదస్సు ను ఉద్దేశించి ప్రసంగించిన ప్రధాన మంత్రి
సాగు చట్టాల పై ప్రభుత్వ వైఖరి జనవరి 22 న ఉన్న విధంగానే ఉంది; వ్యవసాయ మంత్రి చేసిన ప్రతిపాదన ఇప్పటికీ స్థిరంగానే ఉంది: ప్రధాన మంత్రి
పార్లమెంట్ సాఫీ గా పనిచేయడం ముఖ్యమంటూ పునరుద్ఘాటించిన ప్రధాన మంత్రి
ప్రధాన మంత్రి శ్రీ నరేంద్ర మోదీ శనివారం నాడు పార్లమెంట్ బడ్జెటు సమావేశాల అంశంపై ఏర్పాటైన అఖిలపక్ష సదస్సు ను ఉద్దేశించి ప్రసంగించారు.
మహాత్మ గాంధీ వర్ధంతి సందర్భం లో ఆయన కు ప్రధాన మంత్రి శ్రద్ధాంజలిని ఘటించారు. మహాత్ముని కలలను పండించేందుకు మనం పాటుపడాలి అని ప్రధాన మంత్రి అన్నారు. యుఎస్ఎ లో ఈ రోజు న ఉదయం మహాత్మ గాంధీ విగ్రహాన్ని అపవిత్రం చేయడాన్ని ప్రధాన మంత్రి ఖండిస్తూ, ద్వేషం తో కూడిన అలాంటి వాతావరణానికి మన ప్రపంచం లో చోటు లేదు అన్నారు.
వ్యవసాయ చట్టాల అంశం లో ప్రభుత్వం దాపరికం లేనటువంటి మనస్సు తో వ్యవహరిస్తోంది అని చెప్తూ ప్రధాన మంత్రి భరోసా ను కల్పించారు. ఈ అంశం లో ప్రభుత్వం వైఖరి జనవరి 22 న ఎలా ఉందో ఇప్పటికీ అదే విధంగా ఉంది అని ఆయన అన్నారు. వ్యవసాయ శాఖ మంత్రి చేసిన ప్రతిపాదన ఇప్పటికీ ఇంకా స్థిరంగానే ఉందని ప్రధాన మంత్రి తెలిపారు. చర్చలను ముందుకు తీసుకు పోవడానికి వ్యవసాయ శాఖ మంత్రి కి ఒక్క ఫోన్ కాల్ చేస్తే చాలు అని ప్రధాన మంత్రి అన్నారు.
ఈ నెల 26న జరిగిన దురదృష్టకర సంఘటన గురించి నేతలు ప్రస్తావించగా, చట్టం తన పని ని తాను చేసుకు పోతుంది అని ప్రధాన మంత్రి అన్నారు.
సమావేశం లో నేతలు ప్రస్తావించిన అంశాలపై సమగ్రంగా చర్చించడానికి ప్రభుత్వం సిద్ధంగా ఉంది అని ప్రధాన మంత్రి చెప్పారు. పార్లమెంట్ సాఫీ గా నడవడం, సభావేదిక మీద విస్తృతమైన చర్చలు జరగడం ముఖ్యం అని ఆయన పునరుద్ఘాటించారు. పదేపదే అంతరాయాలు జరుగుతూ ఉంటే చిన్న రాజకీయపక్షాలు నష్టపోతాయి, అవి వాటి అభిప్రాయాలను తగిన స్థాయి లో వ్యక్తం చేయలేకపోతాయి అని ప్రధాన మంత్రి వివరించారు. పార్లమెంట్ సక్రమంగా పనిచేసే విధంగాను, ఎలాంటి అంతరాయాలు ఎదురవకుండాను చూడవలసింది పెద్ద రాజకీయ పక్షాలే, అలా చూస్తే అప్పుడు చిన్న రాజకీయపక్షాలు వాటి అభిప్రాయాలను పార్లమెంటు లో వినిపించగలుగుతాయి అని ప్రధాన మంత్రి అన్నారు.
ప్రపంచ క్షేమం కోసం అనేక రంగాల లో భారతదేశం మహత్వపూర్ణమైనటువంటి పాత్ర ను పోషించగలుగుతుంది అని ప్రధాన మంత్రి అన్నారు. మన దేశ ప్రజల నైపుణ్యాన్ని, సాహసాన్ని గురించి ప్రధాన మంత్రి ప్రస్తావిస్తూ, అవి ప్రపంచ సమృద్ధి ని గుణాత్మకమైన రీతి న ఇంతలంతలు చేయడం లో ఓ శక్తి గా మారగలుగుతాయి అన్నారు.
ప్రధాన మంత్రి కార్యాలయం
శ్రీ లాసిత్ బోర్ ఫుకన్ యొక్క 400వ జయంతిసందర్భం లో ఏడాది పొడవునా నిర్వహించిన ఉత్సవాల ముగింపు కార్యక్రమాన్ని ఉద్దేశించి నవంబరు 25వ తేదీ నాడు ప్రసంగించనున్న ప్రధాన మంత్రి
అహోమ్ సామ్రాజ్యం యొక్క రాయల్ ఆర్మీ కి సేనానాయకుని గా శ్రీ లాసిత్ బోర్ ఫుకన్ వ్యవహరించారు; 1671 లోజరిగిన సరాయి ఘాట్ సమరం లో ముఘలుల ను ఈ రాయల్ ఆర్మీ ఘోర పరాజయం పాలు చేసింది
శ్రీ లాసిత్ బోర్ ఫుకన్ 400వ జయంతి ని పురస్కరించుకొని సంవత్సరం పాటు నిర్వహించిన ఉత్సవాల ముగింపు సందర్భం లో 2022 నవంబర్ 25వ తేదీ న ఉదయం 11 గంటల కు న్యూ ఢిల్లీ లోని విజ్ఞాన్ భవన్ లో ఏర్పాటు చేసిన కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ ప్రసంగించనున్నారు.
మరుగున పడిపోయినటువంటి వీరుల ను సముచిత రీతి న గౌరవించుకోవాలనేదే ప్రధాన మంత్రి నిరంతర ప్రయాస గా ఉంటూ వస్తోంది. దీనికి అనుగుణం గానే, దేశం 2022వ సంవత్సరాన్ని శ్రీ లాసిత్ బోర్ ఫుకన్ 400వ జయంతి సంవత్సరం గా జరుపుకొంటోంది. ఈ ఉత్సవాల ను భారతదేశాని కి అప్పటి రాష్ట్రపతి అయిన శ్రీ రాం నాథ్ కోవింద్ ఈ ఏడాది ఫిబ్రవరి లో గువాహాటీ లో ప్రారంభించారు.
శ్రీ లాసిత్ బోర్ ఫుకన్  అసమ్ కు చెందిన అహోమ్ సామ్రాజ్యం యొక్క రాయల్ ఆర్మీ కి సేనానాయకుని గా ప్రసిద్ధికెక్కారు. ముఘలుల ను రాయల్ ఆర్మీ ఓడించడం తో పాటు ఔరంగజేబ్ నాయకత్వం లో అంతకంతకూ విస్తరించాలన్న ముఘలు ల ఆకాంక్షల ను విజయవంతం గా అడ్డుకొంది కూడాను. 1671వ సంవత్సరం లో జరిగిన సరాయి ఘాట్ సంగ్రామం లో పాల్గొన్న అసమ్ సైనికుల లో శ్రీ లాసిత్ బోర్ ఫుకన్ స్ఫూర్తి ని నింపి, దరిమిలా ముఘలుల ను అణచివేసి వారికి అవమానకరమైనటువంటి అపజయాన్ని మిగిల్చారు. శ్రీ లాసిత్ బోర్ ఫుకన్ మరియు ఆయన ఆధ్వర్యం లోని సైన్యం సలిపిన వీరోచితమైనటువంటి పోరు మన దేశ చరిత్ర లో అత్యంత ప్రేరణాత్మకం అయిన సైనిక ప్రతిఘటనయుక్త సాహసకృత్యాల లో ఒకటి గా నిలచింది.
ప్రధాన మంత్రి కార్యాలయం
ఈ ఏడాది ‘పరీక్షా పే చర్చా’ కు ఆలోచనల ను ఆహ్వానించిన ప్రధాన మంత్రి
ఈ సంవత్సరం లో జరుగనున్న ‘పరీక్షా పే చర్చా’ సంభాషణ కార్యక్రమాని కి గాను అందరి వద్ద నుండి మరీ ముఖ్యం గా ఎగ్జాం వారియర్స్ నుండి, తల్లితండ్రుల నుండి మరియు ఉపాధ్యాయుల నుండి వారి యొక్క సూచనల ను వెల్లడించవలసింలదంటూ ప్రధాన మంత్రి శ్రీ నరేంద్ర మోదీ ఆహ్వానం పలికారు.
ప్రధాన మంత్రి ఒక ట్వీట్ లో -
‘‘జీవనం తాలూకు అన్ని రంగాల ప్రజల వద్ద నుండి అందిన సూచన లు ‘పరీక్షా పే చర్చా’ కార్యక్రమాన్ని మరింత గా స్మరణీయం చేసి వేశాయి. నేను మీ అందరిని, మరీ ముఖ్యం గా #ExamWarriors ను, తల్లితండ్రుల ను మరియు గురువుల ను ఈ సంవత్సరం లో జరుగనున్న సంభాషణ కార్యక్రమాని కి గాను మీ మీ సూచనల ను వెల్లడించండంటూ ఇదే ఆహ్వానం పలుకుతున్నాను. #PPC2023 innovateindia.mygov.in/ppc-2023/ ’’ అని పేర్కొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
రాబోయే ఐదేళ్లలో దేశంలోని నగరాలను పరిశుభ్రంగా, నీటి భద్రతగల ప్రాంతాలుగా తీర్చిదిద్దేందుకు స్వచ్ఛ్ భారత్ మిషన్  2.0 మరియు అమృత్ 2.0 .
అక్టోబర్ 1, 2021న ప్రారంభించిన స్వచ్ఛ్ భారత్ మిషన్  2.0 మరియు అమృత్ 2.0 పథకాల లక్ష్యం.. వచ్చే ఐదేళ్ల మిషన్ కాలంలో దేశంలోని నగరాలను చెత్తరహితంగా, నీటిభద్రత కలిగిన ప్రాంతాలుగా తీర్చదిద్దడమే .
స్వచ్ఛభారత్ 2.0 యొక్క ముఖ్యాంశాలు క్రింది విధంగా ఉన్నాయి:
– పట్టణాల్లోని అన్ని గృహాలు, ప్రాంగణాలు వ్యర్థాలను "తడి వ్యర్థాలు"  మరియు.. "పొడి వ్యర్థాలు"  వ్యర్థాలను వేరు చేసేలా చర్యలు తీసుకోవడంతోపాటు ప్రతి ఇంటి నుంచి ఇలా వేరుచేయబడిన వ్యర్థాలను 100% సేకరించడం.
– సేకరించిన చెత్తను సురక్షిత ప్రాంతంలో డంప్ చేయడంతోపాటు 100 శాతం శాస్త్రీయ పద్ధతిలో నిర్వహించడం.
– ఇప్పటికే అన్ని డంప్యార్డుల్లో చెత్తను శాస్త్రీయ పద్ధతిలోనే నిర్వహిస్తున్నారు.
– భూగర్భ జలాలు కలుషితం కాకుండా మురుగునీటిని సురక్షితంగా రవాణా చేయడంతోపాటు శుద్ధిచేయడం. లక్ష కంటే తక్కువ జనాభా ఉన్న నగరాల్లో మురికినీరు భూమిని, నీటివనరులను కలుషితం చేయదు.
– సింగిల్ యూజ్ ప్లాస్టిక్ వాడకాన్ని దశలవారీగా తగ్గించడం.
అమృత్ 2.0 యొక్క ముఖ్యాంశాలు క్రింది విధంగా ఉన్నాయి:
– 500 నగరాల నుంచి 4వేల 800 పట్టణాలకు సార్వత్రిక నీటి సరఫరా కవరేజీ.
– నగరాలను స్వయం ఆధారిత, నీటి భద్రత కలిగిన ప్రాంతాలుగా మార్చడంపై దృష్టిపెట్టడం.
– 500 అమృత్ నగరాల్లో సార్వత్రిక మురుగునీటి పారుదల మరియు సెప్టేజీ నిర్వహణ చేపట్టడం.
– 2.68 కోట్ల తాగునీటి కుళాయి కనెక్షన్లు, 2.64 కోట్ల మురుగునీటి కనెక్షన్లు అందించాలని లక్ష్యంగా పెట్టుకున్నారు.
– మెరుగైన రుణ యోగ్యత మరియు మార్కెట్ రుణాల ద్వారా పట్టణ స్థానిక సంస్థల ఆర్థిక స్థిరత్వంపై దృష్టి పెట్టడం.
– నగరాల్లో ఆరోగ్యకరమైన పోటీని ప్రోత్సహించడానికి 'పే జల్ సర్వేక్షన్'ను అమలు చేయడం.
– నీటి రంగంలో నిరూపితమైన మరియు సంభావ్య ప్రపంచ సాంకేతికతలను గుర్తించడంలో అమృత్ 2.0 కింద సాంకేతిక ఉప-మిషన్ సహాయపడుతుంది.
– తక్కువ -ధర స్వదేశీ పరికరాలు మరియు ప్రక్రియలలో పాలుపంచుకున్న వ్యవస్థాపకత/ స్టార్టప్లు ప్రోత్సహించబడతాయి.
– ఫిరోజాబాద్తో సహా ఉత్తరప్రదేశ్లోని అన్ని నగరాలు స్వచ్ఛభారత్ 2.0 కింద కవర్ చేయబడ్డాయి. అంతేకాకుండా కార్యాచరణ మార్గదర్శకాల ప్రకారం అన్ని రకాల ప్రయోజనాలను పొందేందుకు అర్హత సాధించాయి.
4,372 అర్బన్ లోకల్ బాడీస్లలో, పశ్చిమ బెంగాల్ లో ఒకటి మినహా దేశంలోని ఫిరోజాబాద్తో సహా 4,371 అర్బన్ లోకల్ బాడీస్లు స్వచ్ఛభారత్ మిషన్2.0 మరియు AMRUT 2.0 కింద బహిరంగ మలవిసర్జన రహితంగా నగరాలుగా ప్రకటించబడ్డాయి. 2021–2026 మిషన్ కాలంలో వాటిని చెత్తరహితంగా, నీటి భద్రత కలిగిన ప్రాంతాలుగా తీర్చిదిద్దడమే లక్ష్యం.
గృహనిర్మాణం మరియు పట్టణ వ్యవహారాల మంత్రిత్వ శాఖ సహాయ మంత్రి కౌశల్ కిషోర్ సోమవారం రాజ్యసభలో లిఖితపూర్వక సమాధానంలో ఈ సమాచారాన్ని అందించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
3 లక్షల ఎంఎస్ఎంఈ యూనిట్లకు ప్రయోజనం కలిగిస్తూ గత 9 సంవత్సరాల కాలంలో ఎంఎస్ఎంఈ టూల్ రూమ్, శిక్షణా కేంద్రాలు ద్వారా 16 లక్షల మంది యువతకు శిక్షణ.. శ్రీ నారాయణ్ రాణే
3 లక్షల ఎంఎస్ఎంఈ యూనిట్లకు ప్రయోజనం కలిగిస్తూ గత 9 సంవత్సరాల కాలంలో ఎంఎస్ఎంఈ టూల్ రూమ్, శిక్షణా కేంద్రాలు ద్వారా 16 లక్షల మంది యువతకు శిక్షణ అందించామని
కేంద్ర సూక్ష్మ, చిన్న, మధ్య తరహా పరిశ్రమల శాఖ మంత్రి శ్రీ నారాయణ్ రాణే తెలిపారు. 'జాతీయ చిన్న పరిశ్రమల దినోత్సవం' సందర్భంగా శ్రీ నారాయణ్ రాణే ట్విట్టర్లో సందేశం ఇచ్చారు. కేంద్ర సూక్ష్మ, చిన్న, మధ్య తరహా పరిశ్రమల మంత్రిత్వ శాఖ ఆధ్వర్యంలో నడుస్తున్న 18 టూల్ రూమ్, శిక్షణా కేంద్రాలు 16 లక్షల మంది యువతకు శిక్షణ ఇచ్చాయని మంత్రి తెలిపారు.శిక్షణ పొందిన యువత వల్ల గత 9 సంవత్సరాల కాలంలో 3 లక్షల ఎంఎస్ఎంఈ యూనిట్లకు ప్రయోజనం కలిగిందని మంత్రి వివరించారు.
భారతదేశం అన్ని రంగాలలో స్వావలంబన సాధించాలన్న ప్రధానమంత్రి శ్రీ నరేంద్ర మోదీ ఆశయాల సాధన కోసం ఎంఎస్ఎంఈ టూల్ రూమ్, శిక్షణా కేంద్రాలు కృషి చేస్తున్నాయని శ్రీ రాణే అన్నారు. ఆధునిక సాంకేతిక పరిజ్ఞానం వినియోగించి జరుగుతున్న పరిశ్రమలకు శిక్షణ పొందిన మానవ వనరులు అందించేందుకు టూల్ రూమ్లు సాంకేతిక కేంద్రాలు దశల వారీగా శిక్షణ కార్యక్రమాలు నిర్వహిస్తున్నాయని మంత్రి తెలిపారు.
క్రీడా వస్తువులు, ప్లాస్టిక్, ఆటోమొబైల్, పాదరక్షలు, గాజు, పెర్ఫ్యూమ్, ఫౌండ్రీ , ఫోర్జింగ్, ఎలక్ట్రానిక్స్, అంతరిక్ష రంగానికి సంబంధించిన పరిశ్రమల్లో ఈ టూల్ రూమ్లు అంతర్జాతీయ ప్రమాణాల ప్రకారం మధ్య చిన్న-పరిమాణ పరికరాలను డిజైన్ చేసి తయారు చేస్తున్నాయని శ్రీ రాణే చెప్పారు. ఇటీవల జరిగిన చంద్రయాన్-3 మిషన్లో భువనేశ్వర్ టూల్ రూమ్ 437 రకాల 54,000 ఏరో-స్పేస్ భాగాలను ఉపయోగించారు. కరోనా మహమ్మారి సమయంలో పిపిఇ కిట్లు, శానిటైజర్ మెషీన్లు, ఆక్సిజన్ కాన్సంట్రేటర్ల దేశీయ అవసరాలు తీర్చడానికి, విదేశాలకు ఎగుమతి చేయడంలో టూల్ రూమ్లు ముఖ్యమైన పాత్ర పోషించాయి.
దేశంలో ఎంఎస్ఎంఈ యూనిట్లను మరింత బలోపేతం చేసేందుకు మరో 15 టెక్నాలజీ సెంటర్లను ఏర్పాటు చేస్తున్నట్లు ఎంఎస్ఎంఈ మంత్రి తన ట్వీట్ ద్వారా తెలియజేశారు.
ఆర్థిక మంత్రిత్వ శాఖ
రూ. 10.68కోట్ల మోసం బట్టబయలు!
నవీముంబై సి.జి.ఎస్.టి కమిషనరేట్ దాడుల్లో
ఇన్.పుట్ క్రెడిట్ అక్రమాల గుట్టు రట్టు..
స్టీల్ కంపెనీ యజమాని అరెస్ట్
పది కోట్ల రూపాయలకు పైగా అక్రమ కార్యకలాపాల గుట్టును నవీ ముంబైకి చెందిన వస్తు సేవల పన్ను కేంద్ర కమిషనరేట్  బుధవారం బట్టబయలు చేసింది. ఈ కేసులో నవనీత్ స్టీల్స్  అనే సంస్థ యజమానిని ఫిబ్రవరి 2వ తేదీన అరెస్ట్ చేశారు. రూ. 60కోట్ల రూపాయలకు బోగస్ ఇన్వాయిస్ బిల్లులు చూపించి, ఇన్.పుట్ క్రెడిట్  సదుపాయాన్ని అక్రమంగా వాడుకున్న ఈ సంస్థ ప్రభుత్వ ఖజానాకు తీవ్రంగా నష్టం కలిగించిందని అధికారులు తెలిపారు.
నవనీత్ స్టీల్స్ సంస్థపై నవీ ముంబై సి.జి.ఎస్.టి. పరిధిలోని పన్ను ఎగవేత నిరోధక శాఖ అధికారుల బృందం జరిపిన విచారణలో ఈ అక్రమాల గుట్టు బట్టబయలైంది. అల్యూమినియం, స్టీల్ లోహాల ముడి సామగ్రి, తుది ఉత్పాదనల వాణిజ్యాన్ని తమ సంస్థ సాగిస్తున్నట్టుగా ఆ సంస్థ యజమాని ఒక ప్రకటనలో తెలియజేశారు. అయితే,.. అసలు ఉనికిలోనే లేని పలు రకాల బోగస్ సంస్థల ద్వారా ఐ.టి.సి. సదుపాయాన్ని ఈ సంస్థ అక్రమంగా వాడుకుందని విచారణలో తేలింది. నిందితుడైన సంస్థ యజమానిని 2017వ సంవత్సరపు సి.జి.ఎస్.టి చట్టంలోని సెక్షన్ 69  కింద అరెస్ట్ చేశారు. ఇదే చట్టంలోని సెక్షన్ 132   & కింద నేరానికి పాల్పడినట్టు అభియోగం నమోదు చేశారు. యజమానిని ఫిబ్రవరి 3వ తేదీన బేలాపూర్.లోని వషీలో ఉన్న ఫస్ట్ క్లాస్ జ్యుడిషియల్ మెజిస్ట్రేట్ ముందు హాజరు పరిచారని, 14రోజులపాటు జ్యుడిషియల్ కస్టడీకి పంపిస్తూ కోర్టు ఉత్తర్వులు జారీ చేసిందని నవీ ముంబై సి.జి.ఎస్.టి., సెంట్రల్ ఎక్సయిజ్ కమిషనర్ ప్రభాత్ కుమార్ ఒక ప్రకటనలో తెలిపారు.
అక్రమ కార్యకలాపాలకు, పన్ను ఎగవేతకు పాల్పడుతూ ప్రభుత్వ ఖజానాకు తీవ్ర నష్టాన్ని కలిగిస్తున్న వారిపై గట్టి చర్యలు తీసుకునేందుకు ముంబై జోన్ సి.జి.ఎస్.టి. విభాగం ప్రారంభించిన దాడుల్లో భాగంగా ఈ కేసును నమోదు చేశారు. నవీ ముంబై కమిషరేట్ పరిధిలో అధికారులు ఇటీవల జరిపిన దాడుల్లో రూ. 425కోట్ల మేర పన్ను ఎగవేత కార్యకలాపాలను పసిగట్టారు. ఇందుకు సంబంధించి రూ. 20కోట్లను స్వాధీనం చేసకుని 11మందిని అరెస్ట్ చేశారు.
పన్ను ఎగవేతకు పాల్పడేవారిని గుర్తించేందుకు సి.జి.ఎస్.టి. శాఖ డేటా అనాలసిస్ ఉపకరణాలను వనియోగిస్తోంది. డేటా అనాలిసిస్, నెట్వర్ అనాలిస్ ప్రక్రియల ద్వారా గత ఐదు నెలల కాలంలో 625కి పైగా పన్ను ఎగవేత కేసులను ముంబై జోన్ సి.జి.ఎస్.టి. అధికారులు నమోదు చేశారు. రూ. 5,500కోట్ల మేర పన్ను ఎగవేతను కనుగొన్నారు. రూ. 630కోట్లను స్వాధీనం చేసుకుని 48మందిని అరెస్ట్ చేశారు. నిజాయితీగా పన్ను చెల్లించే వారిని అనారోగ్యకరమైన పోటీకి గురిచేస్తూ, ప్రభుత్వ ఖజనాకు నష్టంకలిగిస్తూ పలు రకాల అక్రమాలకు పాల్పడేవారిని, పన్ను ఎగవేదార్లను పట్టుకునేందుకు రానున్న రోజుల్లో సి.జి.ఎస్.టి. శాఖ తన దాడులను మరింత తీవ్రతరం చేయబోతోంది.
నూతన మరియు పునరుత్పాదక శక్తి మంత్రిత్వ శాఖ
2020-21 ఆర్థిక సంవత్సరానికి కీలక లక్ష్యాలు నిర్దేశిస్తూ ఎంఎన్ఆర్ఇతో అవగాహన పత్రంపై సంతకాలు చేసినే ఇరెడా
“ఎక్సలెంట్” రేటింగ్ కింద రూ.2406 కోట్ల ఆదాయం లక్ష్యం నిర్ణయం
2 నవంబర్, 2020
2020-21 సంవత్సరానికి కీలక లక్ష్యాలు నిర్దేశిస్తూ భారత పునరుత్పాదక ఇంధన వనరుల అభివృద్ధి సంస్థ  కేంద్రప్రభుత్వ నవ్య, పునరుత్పాదక ఇంధన వనరుల మంత్రిత్వ శాఖతో  అవగాహన పత్రంపై  సంతకాలు చేసింది. ఎంఎన్ఆర్ఇ, ఇరెడా సీనియర్ అధికారులు హాజరైన ఒక కార్యక్రమంలో ఎంఎన్ఆర్ఇ కార్యదర్శి శ్రీ ఇందుశేఖర్ చతుర్వేది, ఇరెడా చైర్మన్, మేనేజింగ్ డైరెక్టర్ శ్రీ ప్రదీప్ కుమార్ దాస్ ఈ ఎంఓయుపై సంతకాలు చేశారు.
కార్యకలాపాల ద్వారా ఆదాయంలో నిర్వహణా లాభాల శాతం, సగటు నికర విలువలో పన్ను చెల్లింపుల అనంతర లాభం  శాతం, రుణ వితరణ, ఓవర్ డ్యూ రుణం వంటి భిన్న విభాగాల్లో “ఎక్సలెంట్” రేటింగ్ కింద కేంద్రప్రభుత్వం రూ.2406 కోట్ల ఆదాయ లక్ష్యం నిర్దేశించింది.
2020 నవంబర్ నాటికి 2700 పైగా పునరుత్పాదక ఇంధన ప్రాజెక్టులకు ఇరెడా రూ.57,000 కోట్లకు పైగా రుణం అందించింది. తద్వారా 17,259 మెగావాట్ల అదనపు హరిత ఇంధనం జోడించడానికి అవసరమైన మద్దతు అందించింది.
నౌకారవాణా మంత్రిత్వ శాఖ
ప్రధాన పోర్టు ట్రస్టు మరియు డాక్ లేబర్ బోర్డు ఉద్యోగులు/శ్రామికుల కు ఉత్పాదకత తో ముడిపెట్టిన ప్రతిఫలం పథకాన్ని 2017-18కి మించిన కాలాని కి పొడిగించేందుకు ఆమోదం తెలిపిన మంత్రిమండలి
ప్రస్తుతం అమలవుతున్న ఉత్పాదకత తో ముడిపెట్టిన ప్రతిఫలం  పథకాన్ని ఆ పథకం లో ఏదైనా మార్పు/సవరణ చేసేటంత వరకు 2017-18వ సంవత్సరాని కి మించి సైతం పొడిగించేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది.
ఈ పథకం ప్రధాన పోర్టు ట్రస్టు లు మరియు డాక్ ఉద్యోగులు/శ్రామికులు 28,821 మంది కి వార్షిక లబ్ధి ని చేకూర్చనుంది; దీనికి గాను సంవత్సరాని కి 46 కోట్ల రూపాయలు వ్యయం కావచ్చని అంచనా. ఉత్పాదకత తో ముడిపెట్టిన ప్రతిఫలాన్ని నెల కు 7000 రూపాయల బోనస్ గణన కోసం ప్రస్తుతమున్న వేతన పరిమితి పైన లెక్కించనున్నారు. ఈ పథకం నౌకాశ్రయాల రంగం లో మెరుగైన ఉత్పాదకత కు కూడా దన్ను గా నిలవడం తో పాటు సౌహార్దభరిత పని వాతావరణాన్ని మరియు మెరుగైనటువంటి పారిశ్రామిక సంబంధాల ను ప్రోత్సహిస్తున్నది.
ప్రధాన పోర్టు ట్రస్టు లు మరియు డాక్ లేబర్ బోర్డు యొక్క ఉద్యోగులు, శ్రామికుల కోసం ఉత్పాదకత తో ముడిపెట్టిన ప్రతిఫలం  పథకం ఒకటి ఈసరికే అమలులో ఉంది. దీని లో భాగం గా ప్రధాన పోర్టు ట్రస్టు ల శ్రామిక సమాఖ్యల కు మరియు యాజమాన్యాని కి మధ్య కుదిరే ఒప్పందం ఆధారం గా సంవత్సరవారీ ఉమ్మడి నౌకశ్రయాల ప్రదర్శన సూచీ  ప్రాతిపదిక న పిఎల్ ఆర్ ను మంజూరు చేయడం జరుగుతోంది.
(
ప్రధాన మంత్రి కార్యాలయం
భారతీయుల ను తరలించినందుకు ఎయర్ ఇండియా ను ప్రశంసించిన ప్రధాన మంత్రి
సిఒవిఐడి-19  అనే ప్రపంచ వ్యాప్త వ్యాధి ప్రబలిన నేపథ్యం లో విదేశాల లో చిక్కుకొన్న భారతీయుల ను అక్కడి నుండి తరలించినందుకుగాను ఎయర్ ఇండియా ను ప్రధాన మంత్రి శ్రీ నరేంద్ర మోదీ ప్రశంసించారు. ‘‘మానవతపరమైన పిలుపు నకు శిఖర స్థాయి లో ప్రతిస్పందించి అత్యంత ధైర్యాన్ని కనబరచిన అటువంటి @airindiain యొక్క ఈ జట్టు ను చూస్తే మాకు అమిత గర్వం గా ఉంది. వారి యొక్క ఉత్కృష్ట ప్రయత్నాలను భారతదేశ వ్యాప్తం గా అనేక మంది మెచ్చుకొన్నారు. #IndiaFightsCorona’’ అని ప్రధాన మంత్రి ట్విటర్ లో పేర్కొన్నారు.
Narendra Modi
✔@narendramodi
Extremely proud of this team of @airindiain, which has shown utmost courage and risen to the call of humanity. Their outstanding efforts are admired by several people across India. #IndiaFightsCorona https://twitter.com/hardeepspuri/status/1241777365631381507 …
Hardeep Singh Puri
✔@HardeepSPuri
When the going gets tough, the tough get going.
The crew of @airindiain Boeing 777 led by Capt Swati Raval & Capt Raja Chauhan responded to the call of duty & displayed exemplary determination by airlifting 263 Indians, mostly students, stranded in Rome.
20.8K
10:37 AM - Mar 23, 2020
Twitter Ads info and privacy
4,199 people are talking about thisप्रधानमंत्री कार्यालय23-मार्च, 2020 12:00 IST
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
దిగుమతి చేసుకున్న స్టాక్లు భారత మార్కెట్లోకి వచ్చే వరకు జాతీయ బఫర్ నుండి కందిపప్పును విడుదల చేయనున్న ప్రభుత్వం; అర్హత ఉన్న మిల్లర్లకు ఆన్లైన్ వేలం ద్వారా కందిపప్పు తరలింపు
వినియోగదారులకు సరసమైన ధరలకు కందిపప్పును అందించేందుకు చర్యలు
దిగుమతి చేసుకున్న స్టాక్లు భారత మార్కెట్లోకి వచ్చే వరకు జాతీయ బఫర్ నుండి కందిపప్పును క్రమాంకనం మరియు లక్ష్య పద్ధతిలో విడుదల చేయాలని ప్రభుత్వం నిర్ణయించింది. వినియోగదారుల వ్యవహారాల శాఖ, వినియోగదారుల వ్యవహారాల మంత్రిత్వ శాఖ, ఆహారం & ప్రజాపంపిణీ శాఖ జాతీయ వ్యవసాయ సహకార మార్కెటింగ్ సమాఖ్య మరియు నేషనల్ కోఆపరేటివ్ కన్స్యూమర్స్ ఫెడరేషన్ ని ఆన్లైన్ వేలం ద్వారా మిల్లింగ్ కోసం అందుబాటులో ఉన్న స్టాక్లను పెంపొందించడానికి అర్హులైన మిల్లర్లకు కందిపప్పును చేరవేయాలని ఆదేశించింది.
వినియోగదారులకు సరసమైన ధరలకు కందిపప్పు లభ్యత అంచనా ప్రభావం ఆధారంగా వేలం వేయబడుతున్న పరిమాణాలు మరియు ఫ్రీక్వెన్సీ క్రమాంకనం చేయబడుతుంది.
హోర్డింగ్ మరియు తప్పుడు ఊహాగానాలను నిరోధించడానికి మరియు వినియోగదారులకు స్థోమతను మెరుగుపరచడానికి అవసరమైన వస్తువుల చట్టం, 1955ని అమలు చేయడం ద్వారా 2023 జూన్ 2న ప్రభుత్వం కందిపప్పు, మినపప్పుపై స్టాక్ పరిమితులను విధించిందని గుర్తుంచుకోవాలి. ఈ ఆర్డర్ ప్రకారం అన్ని రాష్ట్రాలు మరియు యూటీలకు 31 అక్టోబర్ 2023 వరకు కంది మరియు మినపప్పులపై స్టాక్ పరిమితులు నిర్దేశించబడ్డాయి.
ప్రతి పప్పుకు వ్యక్తిగతంగా వర్తించే స్టాక్ పరిమితులు టోకు వ్యాపారులకు 200 ఎంటీ; రిటైలర్ల కోసం 5 ఎంటీ; పెద్ద చైన్ రిటైలర్ల కోసం ప్రతి రిటైల్ అవుట్లెట్ వద్ద 5 ఎంటీ మరియు డిపోలో 200 ఎంటీ; గత 3 నెలల ఉత్పత్తి లేదా వార్షిక స్థాపిత సామర్థ్యంలో 25%, ఏది ఎక్కువైతే అది మిల్లర్లకు వర్తిస్తుంది. డిపార్ట్మెంట్ యొక్క పోర్టల్లో  స్టాక్ పొజిషన్ను ఈ ఎంటిటీలు ప్రకటించడం కూడా ఆర్డర్ తప్పనిసరి చేసింది.
పోర్టల్లో స్టాక్ లిమిట్ ఆర్డర్ అమలు మరియు స్టాక్ బహిర్గతం స్థితిని వినియోగదారుల వ్యవహారాల శాఖ మరియు రాష్ట్ర ప్రభుత్వాలు నిరంతరం పర్యవేక్షిస్తాయి. దీనికి సంబంధించి, సెంట్రల్ వేర్హౌసింగ్ కార్పొరేషన్  మరియు స్టేట్ వేర్హౌసింగ్ కార్పొరేషన్ల  వేర్హౌస్లలో వివిధ సంస్థలు కలిగి ఉన్న స్టాక్ల డేటా, స్టాక్ డిస్క్లోజర్ పోర్టల్లో ప్రకటించిన పరిమాణాలతో మార్కెట్ ప్లేయర్లు బ్యాంకులతో తాకట్టు పెట్టిన స్టాక్లు మొదలైనవి క్రాస్చెక్ చేయబడతాయి.
రాష్ట్ర ప్రభుత్వాలు తమ తమ రాష్ట్రాల్లో ధరలను నిరంతరం పర్యవేక్షిస్తున్నాయి మరియు స్టాక్ పరిమితుల ఆర్డర్ను ఉల్లంఘించిన వారిపై కఠిన చర్యలు తీసుకోవడానికి స్టాక్-హోల్డింగ్ సంస్థల స్టాక్ పొజిషన్లను ధృవీకరిస్తున్నాయి.
పెట్రోలియం- సహజ వాయువుల మంత్రిత్వ శాఖ
పద్మశ్రీ అవార్డు గ్రహీత అయిన తన సంస్థ అధికారి మౌమా దాస్ను సత్కరించిన ఓఐఎల్
భారతదేశపు రెండవ అతిపెద్ద జాతీయ చమురు అన్వేషణ & ఉత్పత్తి కంపెనీ అయిన ఆయిల్ ఇండియా లిమిటెడ్  సంస్థ తమ అధికారి, ప్రఖ్యాత టేబుల్ టెన్నిస్ క్రీడాకారిణి మౌమా దాస్ను సత్కరించింది. మౌమా దాస్ అసాధారణ విజయాలు మరియు పద్మశ్రీ అవార్డును అందుకున్నందుకు గాను నిన్న నోయిడాలోని ఓఐఎల్ కార్పొరేట్ కార్యాలయంలో మౌమా దాస్ను సత్కరించింది. గౌరవనీయులైన భారత రాష్ట్రపతి క్రీడా రంగంలో ఆమె చేసిన అసాధారణమైన, విశిష్ట సేవలకు గుర్తింపుగా ఇటీవల
పద్మశ్రీ అవార్డును అందించిన విషయం తెలిసిందే. ఓఐఎల్ సీనియర్ అధికారుల సమక్షంలో ఆ సంస్థ సీఎండీ శ్రీ ఎస్.సి. మిశ్రా మౌమా దాస్ను సత్కరించారు. ఈ సందర్భంగా శ్రీమతి దాస్ను ఆమె సాధించిన విజయాలను శ్రీ మిశ్రా అభినందించారు. ఈ సందర్భంగా ఆమెకు రూ.6.00 లక్షల చెక్కును అందజేశారు. శ్రీమతి దాస్ 1999 నుండి ఓఐఎల్లో పని చేస్తున్నారు. ప్రస్తుతం ఆమె కోల్కతా కార్యాలయంలో ఓఐఎల్ సంస్థలో మేనేజర్గా  సేవలందిస్తున్నారు. టేబుల్ టెన్నిస్లో తన అత్యుత్తమ ప్రదర్శనకు గాను శ్రీమతి మౌమా దాస్కు 2013లో అర్జున అవార్డు లభించింది. మౌమా దాస్ ఒక భారతీయ టేబుల్ టెన్నిస్ క్రీడాకారిణి. మౌమా దాస్ 2014- ఏథెన్స్, 2016 రియో ఒలింపిక్స్ క్రీడలు, కామన్వెల్త్ క్రీడలు, కామన్వెల్త్ ఛాంపియన్షిప్లతో సహా పలు జాతీయ & అంతర్జాతీయ ఆటలలో భారతదేశానికి ప్రాతినిధ్యం వహించారు. ఆమె కామన్వెల్త్ గేమ్స్లో 5 మరియు కామన్వెల్త్ ఛాంపియన్షిప్లో 14తో సహా మొత్తం 19 కామన్వెల్త్ పతకాలను గెలుచుకుంది, శ్రీమతి మౌమా దాస్ 1997 నుండి దాదాపు 17 ప్రపంచ ఛాంపియన్షిప్లో కూడా పాల్గొంది, ఇంతవరకు ఏ భారతీయ క్రీడాకారిణి కూడా ఇంత రికార్డు స్థాయిలో క్రీడలలో భారతదేశం తరపున ప్రాతినిధ్యం వహించలేదు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
క్రియాశీల కేస్లోడ్ మరింత తగ్గి 23,43, 152 కు చేరుకుంది.
క్రియాశీల కేసులు గత 24 గంటలలో 76,755 తగ్గాయి.
1.86 లక్షల కేసుల వద్ద కొత్త కేసుల సంఖ్య తగ్గుముఖం పడుతోంది.
గత 44 రోజులలో కొత్త కేసులు అతి తక్కువ స్థాయికి చేరాయి.
దేశంలో ఇప్పటివరకూ మొత్తం 2,48,93,410 మంది కోవిడ్ నుంచి కోలుకున్నారు.
గత 24 గంటలలో కోవిడ్ నుంచి కోలుకున్న వార సంఖ్య 2,59,459
వరుసగా 15 వరోజు కూడా కోవిడ్ కొత్త కేసుల కన్న కోవిడ్ నుంచి కోలుకున్న వారి సంఖ్యే ఎక్కువగా ఉంది.
రికవరీ రేటు 90.34 శాతానికి పెరుగుదల
వారపు పాజటివిటి రేటు ప్రస్తుతం 10.42 శాతంగా ఉంంది.
రోజువారీ పాజిటివిటీ రేటు9 శాతం.వరుసగా నాలుగోరోజు పదిశాతం కంటే తక్కువ గా ఉంది.
దేశవ్యాప్తంగా వాక్సినేషన్ లో భాగంగా 20.57 కోట్ల వాక్సన్ డోస్లు వేయడం జరిగింది.
కోవిడ్ పరీక్షల సంఖ్య గణనీయంగా పెంచడం జరిగింది. గత 24 గంటలలో 20.7 లక్షల మందికి కోవిడ్ నిర్ధారణ పరీక్షలు నిర్వహించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
“మన్ కి బాత్” ద్వారా ప్రధాని ఇచ్చిన పిలుపుతో అనేక రెట్లు పెరిగిన ఖాదీ అమ్మకాలు
దేశ వ్యాప్తంగా 2014 నుండి ఖాదీ ఉత్పత్తుల అమ్మకాలు బాగా పెరిగాయి. దేశంలో ఖాదీ ఉత్పత్తుల ప్రోత్సాహానికి గాను ప్రధాన మంత్రి శ్రీ నరేంద్ర మోడీ పదేపదే చేసిన విజ్ఞప్తుల మేరకు ఖాదీ అమ్మకాలు పెరిగాయి. ప్రధాని చేసిన విజ్ఞప్తులకు కృతజ్ఞతలు. అక్టోబర్ 2016 నుండి, న్యూ ఢిల్లీలోని కన్నెట్ ప్లేస్లోని ఖాదీ ఇండియా ఫ్లాగ్షిప్ అవుట్లెట్లో ఒక్క రోజు అమ్మకాలు 11 వేర్వేరు సందర్భాలలో రూ.1 కోట్ల మార్కును దాటాయి. ఖాదీ యొక్క ఈ రికార్డ్ పనితీరు జూలై 25, ఆదివారం ప్రసారమైన ప్రధానమంత్రి రేడియో కార్యక్రమం “మన్ కిబాట్” యొక్క తాజా ఎపిసోడ్లో ప్రత్యేక ప్రస్తావించడమైంది. ఈ పనితీరుకు సంబంధించి మరింత ముఖ్యమైన విషయం ఏమిటంటే.. ఆర్థిక ఇబ్బందులు మరియు కరోనా మహమ్మారి చుట్టుముట్టి ఉందన్న భయం నెలకొని ఉన్నప్పటికీ ఖాదీ యొక్క ఒక్క రోజు అమ్మకాలు అక్టోబర్ - నవంబర్ 2020 లో నాలుగు సార్లు రూ.1 కోటి మార్క్ను దాటింది. అంతకుముందు 2018 లో కూడా, ఖాదీ యొక్క సీపీ అవుట్లెట్లో ఒక్క రోజు అమ్మకాలు నాలుగు సార్లు రూ.కోటిల భారీ మార్కును దాటాయి. 2 అక్టోబర్ 2019న, ఖాదీ మరియు గ్రామ పరిశ్రమల కమిషన్  సీపీ అవుట్లెట్లో అత్యధికంగా ఒకే రోజు అమ్మకం రూ.1.27 కోట్లుగా నమోదయింది, ఇది ఇప్పటి వరకు రికార్డుగా కొనసాగుతోంది. సీపీలోని ఖాదీ ఇండియా అవుట్లెట్లో 2016 అక్టోబర్ 22న ఒక్క రోజు అమ్మకం రూ.1.16 కోట్లకు చేరుకోవడం తొలిసారి. అంతకుముందు, ఖాదీ అత్యధిక సింగిల్ డే అమ్మకం రూ.66.81 లక్షలుగా నిలిచింది. ఇది అక్టోబర్ 4, 2014న నమోదైంది. “మన్ కిబాట్” ద్వారా ప్రధాని మొదటి ప్రసంగం తర్వాత రోజే కావడం గమనార్హం. తన రేడియో కార్యక్రమం యొక్క మొదటి ఎపిసోడ్లో ప్రసంగిస్తూ దేశ ప్రజలు దీపావళి సందర్భంగా కనీసంగా ఒక ఖాదీ ఉత్పత్తిని కొనాలని కోరారు. దీని ద్వారా పేద కళాకారుల దీపావళి రోజున దీపాలను వెలిగించటానికికు సహాయపడాలని విజ్ఞప్తి చేశారు.
ప్రధాన మంత్రి నిరంతర మద్దతు..
దేశంలో ఖాదీ అమ్మకాల వృద్ధికి ఖాదీని ప్రోత్సహించడానికి ప్రధాని నిరంతరం మద్దతు ఇస్తున్నట్లుగా కేవీఐసీ ఛైర్మన్ శ్రీ వినయ్ కుమార్ సక్సేనా అభిప్రాయపడ్డారు. గౌరవ ప్రధాని విజ్ఞప్తి కారణంగానే ఎక్కువ మంది ప్రజలు ముఖ్యంగా యువకులు ఖాదీ ఉత్పత్తులను కొనడానికి బాగా మొగ్గు చూపుతున్నట్టు ఆయన విశ్లేషించారు.
దోహదం చేస్తున్న "స్వదేశీ" నినాదం..
కోవిడ్ -19 మహమ్మారి యొక్క సవాలు సమయాల్లో కూడా లక్షలాది గ్రామ పరిశ్రమలు అభివృద్ధి చెందడానికి "స్వదేశీ" అనే నినాదం ఎంతగానో దోహదపడింది. కోవిడ్ మహమ్మారి యొక్క తీవ్రమైన ప్రభావం ఉన్నప్పటికీ 2020-21లో కేవీఐసీ రూ.95,741.74 కోట్ల అత్యధిక
వార్షిక టర్నోవర్ను నమోదు చేసింది. 2019-20లో నమోదైన రూ.88,887 కోట్ల టర్నోవర్తో పోలిస్తే అత్యధిక వార్షిక టర్నోవర్ 7.71 శాతం అధికం.
ఒక్కరోజు ఖదీ యొక్క అమ్మకాల వివరాలు..
· అక్టోబరు 4, 2014 – రూ.66.81 లక్షలు
· అక్టోబరు 2, 2015 – రూ.91.42 లక్షలు
· అక్టోబరు 22, 2016 – రూ.116.13 లక్షలు
· అక్టోబరు 17, 2017 – రూ.117.08 లక్షలు
· అక్టోబరు 2, 2018 – రూ.105.94 లక్షలు
· అక్టోబరు 13, 2018 – రూ.125.25 లక్షలు
· అక్టోబరు 17, 2018 – రూ.102.72 లక్షలు
· అక్టోబరు 20, 2018 – రూ.102.14 లక్షలు
· అక్టోబరు 2, 2019 – రూ.127.57 లక్షలు
· అక్టోబరు 2, 2020 – రూ.102.24 లక్షలు
· అక్టోబరు 24, 2020 – రూ.105.62 లక్షలు
· నవంబరు 7, 2020 – రూ.106.18 లక్షలు
· నవంబరు 13, 2020 – రూ.111.40 లక్షలు